CELEX: 62018CN0061
Language: sl
Date: 2018-01-31 00:00:00
Title: Zadeva C-61/18: Tožba, vložena 31. januarja 2018 – Evropska komisija/Republika Bolgarija

26.3.2018   
            
            
               SL
            
            
               Uradni list Evropske unije
            
            
               C 112/25
            
         Tožba, vložena 31. januarja 2018 – Evropska komisija/Republika Bolgarija
   (Zadeva C-61/18)
   (2018/C 112/33)
   Jezik postopka: bolgarščina
   
      Stranki
   
   
      Tožeča stranka: Evropska komisija (zastopniki: G. von Rintelen, K. Walkerová, G. Koleva)
   
      Tožena stranka: Republika Bolgarija
   
      Predloga
   
   Komisija Sodišču predlaga, naj:
   
               —
            
            
               Ugotovi, da Republika Bolgarija s tem, da do 18. septembra 2016 ni sprejela zakonov in drugih predpisov, potrebnih za uskladitev z Direktivo 2014/89/EU (1) Evropskega parlamenta in Sveta z dne 23. julija 2014 o vzpostavitvi okvira za pomorsko prostorsko načrtovanje (UL L 257, 28.8.2014, str. 135–145), oziroma o sprejemu takih predpisov vsekakor ni obvestila Komisije, ni izpolnila obveznosti iz člena 15(1) te direktive;
            
         
               —
            
            
               Republiki Bolgariji v skladu s členom 260(3) PDEU naloži plačilo denarne kazni v višini 14 089,60 EUR dnevno od razglasitve sodbe, s katero se ugotovi neizpolnitev obveznosti Republike Bolgarije.
            
         
      Tožbeni razlogi in bistvene trditve
   
   
            
               1.
            
            
               V skladu s členom 15(1) Direktive 2014/89/EU Evropskega parlamenta in Sveta z dne 23. julija 2014 o vzpostavitvi okvira za pomorsko prostorsko načrtovanje so morale države članice do 18. septembra 2016 sprejeti zakone in druge predpise, potrebne za uskladitev s to direktivo. O tem so morale takoj obvestiti Komisijo. Ker Komisiji niso bili sporočeni nacionalni ukrepi za prenos navedene direktive, se je odločila, da pri Sodišču vloži to tožbo.
            
         
            
               2.
            
            
               Komisija v tožbi predlaga, naj se Republiki Bolgariji naloži plačilo denarne kazni v višini 14 089,60 EUR dnevno. Višina denarne kazni je bila izračunana ob upoštevanju teže in trajanja kršitve ter odvračilnega učinka in zmožnost plačila te države članice.
            
         
      (1)  UL 2014, L 257, str. 135.